 Markaa kadib waxaa golaha ka bilowday buuq xoog leh oo ay isaga hor yimideen qolooyinka taageersan Dawladda KMG ah iyo kuwa ka soo horjeeda, waxaana soo dhexgalay Guddoomiyaha Cabdalla Deerow oo sheegay inay lama huraan tahay in la dhawro nidaamka, lana ogaado in mudane kasta uu xaq u leeyahay inuu soo bandhigo fikradiisa khaaska ah, halkaana waxaa iska diiwaan galiyay ilaa iyo kontameeyo mudane oo doonaya inay ka hadlaan mooshinka, iyadoo dooduna dib u furmi doonto berrito hadii eebbo idmo. 